બધાં પ્રાણીઓએ આનંદમાં આવી કિકિયારીઓ પાડી વનરાજાના નિર્ણયને વધાવી લીધો. તે પછી ત્યાં જ નવરાત્રિ સમિતિની રચના કરવામાં આવી. મંડપ ઊભો કરવાનું કામ વાઘ અને જિરાફને સોંપાયું. તેનો શણગાર કરવાનું કામ હરણાં અને સાબરે માથે લીધું. ઢોલ વગાડવાનું વનિયા વાંદરાએ અને બગલાએ શહનાઈ વગેરે વગાડવાનું સ્વીકાર્યું. ગરબા સારા રાગે ગવડાવવાનું કામ કોયલ, મોર તથા બુલબુલની ટુકડીને સોંપાયું. હાથીને ક્યાંય ગરબડ ન થાય તે જોવાનું કામ અને સસલાને પ્રસાદ તૈયાર કરવાનું કામ સોંપાયું.